LidanRubinov/Halacha-QA huggingface dataset:
שאלה: זכויות קדימה בעמידה בתור: ראובן עמד בתור לדואר. שמעון הגיע אחריו, ביקש לשמור לו את התור ויצא. לוי הגיע ונעמד בתור אחרי ראובן. שמעון חזר וטען שהוא השני בתור ולא השלישי כיון ששמר את התור. לוי טוען שכיון שהוא יצא הוא איבד את זכותו, ולכן הוא יהיה השלישי. מי צודק? (בלי להתייחס לגמילות החסד שבעניין אלא רק לדין)
תשובה: נראה שאם הלך לצורך שירותים וכדו' תורו נשמר ואילו אם הוא הלך לכל מיני סידורים אז הוא איבד את מקומו.
שאלה: מתיחות על מדף עם ספרי קודש: במסגרת מתיחות שאני עושה אחרי ריצה, אני צריך להגביה את רגלי כמה שאפשר ולהישאר בתנוחה זו כ-15 שניות. לשם כך אני משתמש במדף גבוה בארון הפתוח שלי. אני מרים את רגלי עד למדף ומניח שם את שתי רגלי בנפרד, כל אחת כ-15 שניות. הבעיה היא שיש הרבה ספרי קודש על המדף ופינוי שלהם כל פעם לא בא בחשבון. האם זה ר?
תשובה: עליך להיזהר לא לגעת בספרים עם הרגליים כשאתה מניח אותם על המדף.
שאלה: לטפל באבא גם בענייני צניעות: אבי אדם מבוגר עבר את ה70. בזמן האחרון הוא צריך עזרה. אמא רוצה להביא לו עזרה מטפל אבל אני מתנגד משום שאני רוצה לקחת על עצמי את העזרה באבי. אני יודע שאני מחוייב לזה מהתורה. האם יש בעיה שאני אטפל באבי, למשל, ב מקלחת שיש מצב שאראה את אבי ללא בגדים, או דברים אחרים?
תשובה: מותר לך, אולם אינך חייב לעשות זאת בעצמך ומותר גם לתת למטפל להתעסק בזה.
שאלה: פרות שנקטפו בשבת: האם מותר לאכול פרות שנקטפו בשבת על ידי יהודי? אם צריך לזרוק, האם קיים בל תשחית?
תשובה: מותר לאכול את הפירות לאחר שבת  ואם נקטפו במזיד אזי לקוטף אסור לאוכלם כלל. כאמור אין צורך  ואף אסור  לזרוק את הפירות, אולם באופן כללי לגבי בל תשחית - בל תשחית זה איסור כשאדם משחית משהו ללא הצדקה מספקת. אולם אם אדם משחית משהו בגלל שהתורה אומרת לו להיפטר איסור כלשהוא - כגון לשרוף חמץ לפני פסח או לזרוק תבשיל של בשר וחלב וכד' הרי בעצם הזריקה וההשחתה הוא מקיים מצוה ולכן לא שייך בזה בל תשחית, שהרי יש לו הצדקה מספקת להשחתה. אולם כאמור את הפירות הללו אין שום מניעה לאוכלם לאחר השבת.
שאלה: כשרות של דיאטה: יצאה לשוק דיאטה חדשה ומאוד טובה אבל אין עליה כשרות אלא רק אישור של משרד הבריאות. הבנתי שזה תוסף תזונה שעשוי רק מצמחים ושאפילו דתיים משתמשים בה. האם מותר לי לקחת אותה, כי אני צריך לרדת הרבה קילוגרמים?
תשובה: אם זה רק צמחים ללא חומרי לוואי, אמנם אפשר לקחת. אולם אם יש תוספי חומרי טעם וריח, חומרים משמרים וכדו', אז יש לחלק בין דבר שיש לו טעם טעים, שיש להשתדל להמנע, לבין אם אין לו טעם טוב, שאפשר להשתמש. כל זאת בכפוף לכך שאין בשוק תרופה (תוסף מזון) מקביל שיש לו כשרות, כיוון שכשיש תרופה כשרה יש לקחתה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תורה בט  באב: אם אסור ללמוד תורה בט באב (חוץ מדברים עצובים), האם מותר לגמרי להבטל מתורה?
תשובה: אסור להיבטל לגמרי. יש מספיק מה ללמוד בעניני החורבן ובעניני אבילות אולם גם את הלימוד הזה יש ללמוד באופן שטחי ולא בעיון.
שאלה: ברכת המזון במצב שיכרות: אדם ששתה ואכל והגיע לכדי שיכרות באירוע האם מותר בברכת המזון או לא?
תשובה: ראשית, כדאי מאוד לברך לפני שאדם מגיע למצב של שיכרות. ואם נשתכר כך שעוד יכול לדבר עם אנשים יש לו לברך. אם לא, אז יברך כשיפוג יינו במידה ועדיין שבע מהסעודה.
שאלה: לשאוב מים במוצאי שבת: יש מנהג, המופיע בכמה ספרי הלכה, לשאוב ולשתות ממי באר או ממי בור במוצאי שבתות כסגולה לרפואה. 1. כיצד ניתן לקיים מנהג זה בימינו, שבו מרבית האנשים אינם שואבים ואינם שותים ממי בור או ממי באר אלא שותים מברזים ומבקבוקים? האם ישנה דרך לקיים את המנהג על מכונו או שמא המנהג מבוטל? 2. האם מנהג זה קיים (לנוהגים אותו) גם במוצאי ימים טובים, במוצאי שבת ליום טוב, ובמוצאי שבת לתשעה באב?
תשובה: ממוצאי שבת לתשעה באב וודאי שאי אפשר, מכיוון שאסור לשתות. ממוצאי שבת ליו"ט וודאי שמותר. אבל כמדומני שעיקר הסגולה הוא לשאוב מבארה של מרים הנמצאת בכנרת.
שאלה: ברכת אשר יצר ללא נטילה: יצאתי מהשרותים ולא נטלתי ידיים (בטעות). ברכתי "אשר יצר". נזכרתי והפסקתי לברך באמצע. מה לעשות עכשיו?
תשובה: כשאתה נזכר, תיטול ידיים ותמשיך לברך. כל זה תעשה מיד וללא שיהויי.
שאלה: להכניס מבוגרים לאחר סגירת הסניף: אני עובד באבטחה בסניף דואר. לסניף יש שעות ברורות של פתיחה וסגירה. תמיד בשעת הסגירה באים אנשים ודופקים ומבקשים שאכניס אותם למרות הכל. כמובן שלפי הוראות הבטיחות והוראות המנהל אסור להכניס. כאשר באים אנשים מבוגרים, האם עליי להכניסם בכל זאת משום כבודם וגילם? זה ממש קשה לי משום שלפעמים צועקים לעברי ש "זה חילול שם שמיים שאדם עם כיפה לא מתחשב במבוגרים".
תשובה: אתה מחוייב לשמוע להוראות המנהל ורק עם המנהל מסכים אתה רשאי להכניס מבוגרים.
שאלה: יבול נכרי ביקבי נח: האם היינות מיקבי נח הם יבול נכרי? האם כל מה שהוא יבול נכרי מיקבי נח או מיקבי חברון צריך להיות כתוב על הבקבוק שאכן זה יבול נכרי, ואם לא כתוב אז זה יבול ישראל?
תשובה: על כל יבול נוכרי ביקבים אלו מצויין במפורש שמדובר ביבול נוכרי.
שאלה: סיוד בראש חודש מנחם אב: האם מותר לסייד בראש חודש מנחם אב?
תשובה: לא. הרב חיים כץ
שאלה: כושר בבריכה בתשעת הימים: האם מותר למי ששוחה קבוע לצורך כושר גופני, לשחות גם בתשעת הימים(לצורך העניין זה הפעילות הגופנית היחיד שאשתי עושה וזה מאד חשוב לה)? האם מותר לילדים מתחת לגיל 5 ללכת לבריכה בתשעת הימים?
תשובה: ליהודי ספרד כל הבעיה היא רק בשבוע שחל בו תשעה באב. ליהודי אשכנז, אם אפשר להימנע מראש חודש עדיף. אם לא, כיון שזה רק לצורך בריאות אפשר להקל. הרב חיים כץ
שאלה: חוט דייגים בטלית קטן: האם מותר לעשות תיקון טלית קטן העשוייה מצמר רחלים באמצעות חוט דייגים?
תשובה: מותר.
שאלה: צום ט  באב למניקה תאומים : אשה המניקה תאומים בני חודש ושבוע (בט באב) וחוששת שהפסקה בתזונתה הרגילה ובעיקר בשתיה מרובה תגרום לה למיעוט החלב באופן שיחסר החלב לתינוקות בט באב וגם ייגרם מחסור בחלב בתקופה שאחרי, ויש גם חשש שלא תוכל להמשיך להניק את שניהם באופן קבוע כיצד עליה לנהוג בצום?
תשובה: שתתחיל לשתות החל מהבוקר, עדיף שרק תשתה ולא תאכל, אולם שתשתה דברים מזינים ולא רק מים.
שאלה: מצאנו חמץ לאחר הפסח: בחג הפסח כולו לא היינו בבית אך ניקינו אותו מחמץ. הוצאת החמץ מהמטבח הופקדה בידי אחד מבני הבית מכיוון שהשאר היו עסוקים בעניינים אחרים. יצאנו כמה ימים לפני החג ולא ביצענו בדיקת חמץ ושריפת חמץ בביתנו אלא היכן ששהינו. לאחר החג חזרנו ומצאנו מוצר שהיה חמץ גמור בתוך הבית ושרפנו אותו מיד. כמה שבועות לאחר מכן ראינו על תבנית התנור שאריות עוגה שכנראה נאפתה לפני הפסח, וזאת לאחר שהשתמשו בתבנית לאפיה (אחרי החג). אימי הרגישה נורא לגבי הענין מכיוון שהיא תמיד הקפידה מאוד על החמץ לפני פסח ואף פעם זה לא קרה לה. ובנוסף, ארעו לה כמה מקרים לא נעימים לאחר החג ולאחר חשבון נפש הרגישה שזה קשור הרבה לכך. רצינו לדעת מה הדין לגבי בדיקת החמץ ושריפתו (שלא נעשו בביתנו), התבנית, התנור שבו אפו בה, וכן מה כדאי לעשות ע"מ לתקן חטא זה ולכפר עליו? ישלם ה פועלכם ותהי משכורתכם שלמה מעם ה.
תשובה: ודאי שלכתחילה היה לכם לבדוק את ביתכם גם אם אינכם מתכוונים לשהות בו בפסח, וגם אם עזבתם את הבית כמה ימים קוםדם לחג הפסח. ולענין התבנית והתנור וכדו', הכל לא נאסר בדיעבד. על עצם החטא מספיק שתקבלו על עצמכם תשובה ותקבלו שמעתה ואילך תקיימו בדיקת חמץ כפי שהדין מחייב.
שאלה: ניקוי פיסטוקים וחצילים מתולעים: רציתי לדעת אם יש צורך לנקות פיסטוקים וחצילים מתולעים, ואם כן, הכיצד?
תשובה: חציל: להסיר את עלי הכותרת, להתבונן שאין בחציל נקבים או סימני חדירה של חרקים, ואם הכל תקין אין לחוש, אם יש נקבים מחילות וכדומה יש להסירם, ולפתוח את החציל. פיסטוק: להסיר את הקליפה, להסתכל אם הכל שלם אין לחוש, אם יש נקבים וחדירות (נראה לעין) יש לפתוח ולבדוק. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: בריכה בתשעת הימים: האם מותר לאשכנזי להתרחץ בבריכה קטנה פרטית, לא לצורך בילוי אלא לספורט ובריאות הגוף, לשחות ולצאת?
תשובה: אם אפשר להימנע מראש חודש עדיף. אם לא, כיון שזה רק לצורך בריאות אפשר להקל. הרב חיים כץ
שאלה: מהי סדר לבישת הבגדים : מהי סדר לבישת הבגדים בערב ראש חודש אב?
תשובה: אין סדר מיוחד ללבישת בגדים בערב ראש חודש אב. אולי אתה מתכוון שמי שרוצה להחליף בגדים במהלך תשעת הימים עליו ללבוש קודם לראש חודש אב את הבגד, אותו הוא רוצה ללבוש, למשך כחצי שעה.
שאלה: מעין שמונה עשרה  הביננו : אדם שלפעמים סובל מהלסת עד שלפעמים קשה מאוד להתפלל שמו"ע. האם יש אפשרות לקצר בשמו"ע, כגון: לומר ברכת "הביננו" המוזכרת בברכות?
תשובה: אם אתה אנוס, אז אונס רחמנא פטריה.
שאלה: להשרות בשר חלק עם בשר כשר: האם אפשר להשרות בשר חלק עם בשר כשר ביחד לפני המליחה?
תשובה: לא, כיון שהמלח מפליט מזה ומבליע בזה.
שאלה: הכנת נס קפה בשבת: רציתי לשאול לגבי הכנת נס קפה בשבת איך בדיוק מכינים, כי קראתי לגבי הנושא הזה בכמה מקומות ובכל מקום ההסבר שונה, האם מותר לשים חלב קר או אסור, ואם כן, אז באיזה כלי שני או שלישי?
תשובה: הנס קפה הוא כבר מבושל, וכיוון שכן, מצד הדין מותר להכין נס קפה אפילו בכלי ראשון, שאין בישול אחר בישול בדבר יבש (כמו נס קפה וכדו'). אבל כיוון שרצונך לשים בנס קפה גם חלב, וזה אי אפשר בכלי ראשון, לכן תוכל להכין נס קפה בכלי שני ואז למזוג מעט חלב לתוכו, ואין בזה שום איסור.
שאלה: נהיגה בדרכים: להלן הוידוי : יש לי רשיון נהיגה כבר 16 שנה וצברתי ברשומה המשפטית המון דוחות קנסות ומשפטים על עברות תנועה ואני עדיין ממשיך לעשות עברות תנועה חמורות כמו למשל מעבר ברמזור אדום וכ"ו. משום מה קשה לי להתגבר על יצרי הרע ואני מפחד נורא שיתפוס אותי שוטר וישלול לי את הרשיון. מה תשובתך?
תשובה: אתה מפחד משוטר? אתה צריך לפחד מהקב"ה. עבירת תנועה שיש בה חוסר זהירות היא איסור תורה גמור. ואם אתה לא מסוגל לנסוע בזהירות אסור לך לנהוג על פי ההלכה, אף אם לא קרתה לך תאונה. ואם אתה נוסע כהלכה, נזהר ושומר על חוקי התנועה, אתה מקיים מצוה של תורה. אם רצית להכנס לרמזור באור אדום והתגברת על יצרך ועצרת קיימת מצוה. ואם היה קשה לך והתגברת שכרך מרובה. אני חוזר ואומר אם אתה לא מסוגל לשמור על חוקי התנועה אסור לך לנהוג.
שאלה: לתבוע בבית משפט בבין המצרים: 1. האם ניתן לעשות דין עם ישראל בימים אלו - תשעת הימים ועד ר"ח (משמע - להתחיל את הדין, לתבוע מזונות)? יש לציין, שעד שהדבר מגיע לבית משפט ומתקדם לוקח זמן. 2. יש לי בעיה של פטרת רגלים. הרופא המליץ לי למרוח משחה פעמים ביום לאחר - אמבטיה לרגלים. מנהגי הינו לא להתרחץ בתשעת הימים. כיצד עלי לנהוג?
תשובה: 1. מותר. 2. מותר לרחוץ אץ הרגליים כדי לשים את המשחה. הרב חיים כץ
שאלה: הפעלה בגן ילדים ב-ח  באב: אנו מפעילים חוגי ילדים בגני ילדים של מעיין החינוך התורני בפ"ת. הגננות לא בטוחות האם ניתן לקיים את החוג בשעות הבוקר של יום שני ח באב, מכיוון שההפעלה כוללת השמעת מוסיקה. האם ניתן להפעיל את החוג?
תשובה: ביום שני בבוקר תנהגו כפי שאתם נוהגים בכל תשעת הימים. הרב חיים כץ
שאלה: משכורת לבעל ארגון הצדקה: האם בעל ארגון צדקה (שכל מעשיו הם חסד לטובת גמ"ח מזון, החזקת ישיבה, שיעורי תורה וכו, שאינו עובד), רשאי לקבל שכר מכספי התרומות המגיעים אליו? אם כן, איזה אחוז הוא יקבל?
תשובה: ראוי לקבל שכר חודשי קבוע ולא באחוזים.
שאלה: אם בן אדם מתפלל שחרית בבוקר: אם בן אדם מתפלל שחרית בבוקר בבית ושוכח להניח תפילין ולזכור לשים טלית ונזכרתי בסוף התפילה וראיתי שלא הנחתי תפילין מה צריך לעשות?
תשובה: תניח מיד תפילין ותקרא קריאת שמע (ללא ברכות) שוב עם התפילין.
שאלה: הגרוש גם שותף בבית: הכרתי בחורה מקסימה והקשר הוא טוב. הבית שהיא חיה עם הילדים שלה הוא גם בבעלות הגרוש שלה בטאבו. האם אני אוכל לגור בבית זה באם נמסד את הקשר ונתחתן?
תשובה: כן, כיון שעתה הוא בחזקתה.
שאלה: גילוי הריון עם תאומים: לכבוד הרב דוד חי הכהן שליט"א ב"ה אני באמצע הריון עם תאומים. אני נראית כאילו שאני צריכה כבר ללדת וכבר כמה פעמים שאלו אותי אם יש לי תאומים. האם עדיף לא להגיד שאכן יש תאומים? ואם עדיף שלא איך אפשר לענות, כדי שלא אכשל חלילה בשקר? לכב הרב.
תשובה: אין זה ראוי מצד אלה ששואלים בסקרנות מה שלא נוגע להם. לכן גם מסיבה חינוכית אין לענות להם על שאלתם, ואפשר לומר ב"ה כשאזכה ללדת בשלו' אשתדל להודיע לכם.
שאלה: סיוד בראש חודש מנחם אב במקום שהיה: האם מותר בראש חודש אב לעבור שוב על קיר ולסייד במקום שיום לפני ראש חודש סויד?
תשובה: אם יש הפסד במידה ולא יעשו את הסיוד בו ביום - מותר, אך אם אין הפסד יש להמתין לאחר תשעה באב.
שאלה: בכי של תינוק: בשטו"מ זכינו להולדת בנינו לפני כחודש. שמעתי מגיסתי ששמעה מרב גדול שהבכי של תינוק קטן הוא חשוב וחיוני (וגורם להפרשת איזה נוזל במוח שחשובה הפרשתו). מאוד רצינו לדעת האם יש מקורות של ח בעניין ומהו בדיוק עניין זה. בתקווה להרגיש שלמים יותר עם הבכי המרובה ביותר של בנינו הי ו. ו
תשובה: אינני מכיר מקור. אני יודע שגאולתם של ישראל התחילה מזה שבת פרעה שמעה נער בוכה. אבל וודאי שחשוב למנוע מהתינוק צער עד כמה שאפשר, ואם אפשר להרגיע את התינוק צריך להשתדל להרגיע אותו.
שאלה: בדיקת MRI במעקב פגים: בני בן 8 חודשים, נולד בשבוע 34. מעקב פגים, ויש לו מעקב היקף ראש, לפני כחודשיים הובחן אצלו קפיצה גדולה בהיקף ראש והרופא המליץ על בדיקת MRI בהרדמה מלאה, אני חוששת מאוד ולא רואה צורך לבצע את הבדיקה.
תשובה: אינני רופא ולכן אני לא יכול לענות. תתייעצי עם רופא שאת סומכת עליו.
שאלה: שדרנית ברדיו דתי: ברדיו קול חי יש שדרנית בת, האם מותר לשמוע את הרדיו ולהשמיע גם לפי שיטת המחמירים?
תשובה: מותר לשמוע שדרנית מדברת. אשה בתור שדרנית רדיו
שאלה: הכשר על ציצית: האם צריך שיהיה הכשר על חוטי היצית שקניתי בנפרד (לקשירה עצמית) שהוכנו בעבודת יד?
תשובה: צריך הכשר, כי הם צריכים להיעשות לשמה.
שאלה: ברכת המזון ב-4 דקות: שמעתי שברכת המזון יש לברך מינימום ב-4 דקות. האם זה נכון?
תשובה: לא שייך לקבוע בזה זמן, כל אחד כפי הזמן שלוקח לו לברך. אך בודאי שיש לברך במתינות ובכוונה שכן ברכת המזון מן התורה היא.
שאלה: בשר בשבוע שלפני תשעה באב: אני יודעת שזה אולי קצת מאוחר אבל בכל זאת עדיף לדעת עכשיו מאשר אף פעם לא. אני באה ממשפחה חילונית ואני מתחזקת, כך שאת הלכות הדת אני לומדת בעצמי. לפי מה שידוע לי מדודים אכילת בשר אסורה מב באב, כלומר - משקיעת החמה בא באב. אך מישהו אמר לי שאכילת הבשר אסורה מא באב בבוקר. מה הנכון או ששתי ההלכות מקובלות?
תשובה: על פי מנהג הליטאים לא אוכלים כבר מליל א' באב. שאר העולם נוהגים מא' באב בבוקר. יתכן שיש מנהגים שמתחילים מב' באב.
שאלה: מקלחת לבעל בתשעת הימים: א. האם מותר להתקלח לבעל שמועד טבילת אשתו חל בתשעת הימים? והאם יש חילוק בין סתם "עונתה" לבין עת טבילתה? ב. אם מותר, באיזה אופן? ג. והאם יש חילוק בין אשה שהריח מפריע לה לבין אשה שלא? או לחילופין, האם יש חילוק בין אשה מאוד היגנית לבין פחות?
תשובה: א. אין חילוק, אם ללא המקלחת קשה להתקרב זה לזו מותר להתקלח. ב. עד כמה שניתן במים קרים (אם קשה אז אפשר מים פושרים). ג. מותר רק במידה שמפריע לאשה מבחינת הריח או ההיגינה.
שאלה: קניה לפני טיסה בתשעת הימים: אני טסה לפולין לפני בתשעת הימים מותר לי לקנות בין ר"ח אב לטיסה דברים אחרונים ששחכתי לקנות לפני?
תשובה: אם אי אפשר בלעדיהם אז מותר.
שאלה: צום בתשעה באב לאחר תסחיף ריאתי: אשתי ילדה בניתוח קיסרי לפני כ-3 חודשים. כשלושה וחצי שבועות מאוחר יותר התברר כי היא סובלת מסיבוך של תסחיף ריאתי (קריש דם בריאה) כתוצאה מהניתוח ובעקבות כך היא אושפזה לשבועיים ומקבלת כיום טיפול בתרופות נוגדות קרישה (קומאדין). כמו כן, ראוי לציין כי התינוק ניזון מיניקה בלבד (גם במהלך האשפוז). האם לאור הנתונים בללו היא חייבת לצום בתשעה באב?
תשובה: לא לצום. שתאכל דברים בריאים ומזינים אך לא דברים שמענגים.
שאלה: היתר שירים ווקאלים בשלושת השבועות: למה מתירים לשמוע שירים ווקאלים בתשעת הימים אם העניין זה לא להנות? מה זה משנה אם זה עם כלי נגינה או בלי, האיסור הוא על הנאה.
תשובה: עיקר השמחה בשירים היא בליווי כלי שיר. ח לא גזרו שאדם לא יפזם בפיו, וגם לא אסרו לשמוע הקלטה של אנשים ששרים ללא ליווי כלי נגינה.
שאלה: קורס מצילות המועבר על ידי גבר: האם מותר להשתתף בקורס מצילות בו השיעורים בבריכה מועברים ע"י גבר, ואם כן, באיזה לבוש?
תשובה: אם המשתתפות ילבשו בגדי ים שלמים שנראים כמו בגד - יהיה מותר להשתתף.
שאלה: צירוף למניין מעזרת נשים: האם גברים שמתפללים בעזרת נשים (כשאין נשים בביהכ"נ) מצטרפים למניין שמתפלל בעזרת הגברים? בין 2 העזרות יש חומת-אבן עד גובה 80 ס"מ, ומעליה מחיצת-עץ מסוגננת עם חורים שונים, לא קטנים, עד גובה 170 ס"מ. מעליה יש כ-50 ס"מ אוויר שמחבר את שתי העזרות. (את הווילון הקיים שם מקפלים בשעת התפילה.) יש כניסה אחת בדרום ביהכ"נ, וממנה אפשר לפנות ימינה (מזרחה) לעזרת הגברים או שמאלה לעזרת הנשים.
תשובה: במידה וישנו מניין בעזרת הגברים יכול היחיד שמתפלל בעזרת הנשים להחשיב עצמו כמצטרף למניין, במידה ומכוון את תפילתו עם הציבור, ותפילתו נחשבת כתפילה בציבור. אולם אם אין בעזרת הגברים מניין, לא ניתן לצרף את היושבים בעזרת הנשים במקרה שתיארת כדי שביחד יהיו מניין.
שאלה: ייעוץ להורים במשבר זוגי: הזוגיות של הורי במצב גרוע. הם מבחינתם עומדים לפני גירושין. כל אחד חושב על זה בליבו, בטוח שזה הפתרון, ולפעמים זורקים את זה לאוויר. אבל הם לא ישבו וחשבו והגיעו למסקנה שזה מה שנכון להם לעשות. אני, כבתם הבכורה, רוצה שיהיה להם טוב. מה עליי לעשות? איך אוכל לעזור במצב כזה? ודבר נוסף, ניסינו לשכנעם לא מעט ללכת לייעוץ זוגי ולבסוף הם לא הלכו. ועכשיו לטענתם כבר אין מה לעשות, ואין בשביל מה ללכת. להרפות מהרעיון הזה? אם לנסות לשכנע- באיזה אופן להציג את הדברים שיורגש אצלם כרלוונטי? לתשובתך אודה מאוד.
תשובה: אולי תציעי להם ללכת ליעוץ איך להפרד בצורה הנכונה, ואם הם יגיעו ליועץ הוא כבר יבחן את האפשרות להחזיר הבית או לפחות להפרד בצורה היותר טובה.
שאלה: תהילים בבית הנוחיות: נכנסתי לבית הנוחיות עם התיק ובו היה ספר תהילים. 1. כיצד אוכל לכפר על מעשה זה? 2. האם התהילים פסולים כעת?
תשובה: התהילים וודאי לא פסולים. מאחר והתהילים היו בתוך תיק הרי שאין כאן בכלל בעיה. מותר להיכנס לשירותים עם ספר קודש המכוסה בשני כיסויים, כשאחד מהם אינו כיסוי קבוע שלו. כיסוי אחד הוא התיק והכיסוי השני יכול להיות הדברים שבתוך התיק או, במקרה הצורך, הכריכה של הספר עצמו.
שאלה: להוציא ידי חובה חילוני : האם אפשר להוציא ידי חובה בברכות יום-יומיות כמו "בורא נפשות", "שהכל", "אשר יצר", גם אנשים נוספים (שלא נוהגים לברך) באותה הברכה שאני אומרת?
תשובה: אם את מתכוונת להוציא אותם, יש דעה שאומרת שכל עוד הם לא מתכוונים כוונה נגדית שלא לצאת - הם כן יוצאים ידי חובה.
שאלה: קדושה של יחיד באמצע לימוד: בין תפילת מנחה לערבית קיימת בבית הכנסת הפסקה ללימוד. אנשים שמאחרים לתפילת מנחה, מתחילים תפילת שמונה עשרה בקול ע"מ לאמר קדושה. התוצאה שאנשים מפסיקים ללמוד לעמידה לקדושה. וזה יכול חוזר על עצמו מספר פעמים בערב. האם זה תקין שאנשים יפסיקו את לימודם להצטרפות לקדושה או שיש כאן ביטול לימוד תורה של רבים על ידי יחיד?
תשובה: עדיף שאותם אנשים יתפללו ביחיד ולא יפריעו ללימוד של הרבים.
שאלה: דרכים אלטרנטיביות למציאת שידוך: האם מותר להתייעץ עם מתקשרים ות למיניהן, ו או קוראות בקפה לשם מציאת שידוך? אני בת 34 ואחיותי הצעירות ממני בהרבה כבר נשואות. אחת מהן הכירה את בן זוגה באמצעות שידוך של מתקשרת שאליה היתה נוהגת ללכת. אני מודעת לכך שעל פי התורה המתקשרים מוגדרים כעכו"ם ושאסור להתייעץ עימם אבל, די נואשתי מהבדידות שהיא מנת חלקי בשנים האחרונות. מה ניתן לעשות?
תשובה: למה ללכת למתקשרים? יש שדכנים למינהם. לדעתי יותר משזה איסור ללכת אליהם זה שטות. אם מישהו במקרה נעזר לאחר פניה אליהם הרי שזה מקרה בלבד.
שאלה: "יעלה ויבוא" בערבית לפני השקיעה: בתפילת ערבית בערב ראש חודש לפני השקיעה האם אומרים יעלה ויבוא?
תשובה: אומרים יעלה ויבוא.
שאלה: שיפוץ בתי עלמין יהודים במרוקו: ביקרתי במרוקו, ארצם של סבי סבתי, אימי ואבי. נוכחתי לראות בתי עלמין יהודיים מפוררים על סף השמדה. האם יוזמה לשיפור המצב כיהודי תיחשב למצווה בהקשר הנ"ל, נניח, גיוס תורמים עשירים לשיפור המראה והמצבות של בתי העלמין או שבעצם יש להניח לדבר?
תשובה: מי שיש בידו ולפעול בזה יבורך.
שאלה: לאכול בבית מלון ביוון: ביקרתי ביוון בנופש בבית מלון. בחדר האוכל הוגש בשר חזיר. עימי בנופש היו אנשים דתיים שומרי מצוות אשר שמו להם בפינה נפרדת כלים חד פעמיים ודג עטוף בנייר כסף. את שאר התוספות קרי ירקות ופרות הם לקחו מהמזנון שהיה במקום. האם אכילה בכלים חד פעמיים ודג עטוף בנייר כסף תהיה עבורי שמירה על כשרות בנופש בחו"ל לצד שימוש בירקות ופרות המוגשות לכלל האורחים.
תשובה: הכלים החד פעמיים הם כלים כשרים מאחר ולא השתמשו בהם בעבר לאוכל לא כשר. הדג, מן הסתם, הוא דג כשר שבושל במקום כשר ויש עליו כשרות. באופן פשוט, פירות וירקות חיים ניתן לאכול מהמזנון. כל דבר שמבושל אין לאכול במלון ללא כשרות מתאימה.
שאלה: שריית בשר כשר וחלק: האם מותר לשרות בשר כשר ובשר חלק לפני המליחה ביחד? שאלתי זאת וענה לי הרב אילוז שאסור למלוח. אין שאלתי למלוח אלא לשרות אותם ביחד באותו כלי למשך חצי שעה לפני המליחה.
תשובה: שריה כחצי שעה אין בזה בעיה אבל שרייה ממושכת אסור, שכן שרייה גורמת להפלטה ולהבלעה.
שאלה: מחיר רכב הגבוה מעל המחירון: קניתי רכב בשעה טובה, בזמן הקניה שאלנו מישהו נטרלי מה מחירון הרכב והנ"ל אמר 164000 שח, אף אחד מאיתנו לא אני כקונה ולא המוכר בדקנו, באותו יום לאחר שהעסקה התבצעה בדקתי במחירון והתברר לי שלאחר שיקלול הרכב שווה 150000 שח, דיברתי עם המוכר והנ"ל לא מוכן להחזיר את הכסף אפילו לא מחצית, עלי לציין כי האדם שקניתי ממנו היה הוגן כל מהלך העיסקה ואין לי שום טענות לגבי העברת הרכב הכל נעשה ברוך ה בשלווה וכן אדגיש כי אני אלמנה עם שלושה ילדים וכל שקל שהשקעתי ברכב היה בהתחייבות ומה שיחזיר לי יהיה לי הקלה, מה עלי לעשות?
תשובה: ראשית, הסכום של ההפרש הוא פחות משישית ואין כאן אונאה או ביטול מקח ולכן אינך יכולה לדרוש זאת מן המוכר. שנית, מחיר המחירון אינו תמיד המחיר הנכון של הרכב אלא מהווה ממוצע של המחירים עבור רכב מסויים, ולעיתים רכב באמת שווה ואף נמכר במחיר הגבוה מן המחירון, ותלוי כמה הוא שמור וכו' וקשה לדעת בוודאות ולקבוע שהייתה כאן טעות. לכן, נראה שאין כאן כלל טעות במחיר וקרוב לוודאי שקנית רכב טוב וקיבלת תמורה מלאה לכספך. לסיכום: אינך יכולה לדרוש את ההפרש. תיהנו מן הרכב וסעו בבטחה לחיים טובים ול הרב ניר אביב
שאלה: קניית בגד יד שניה בתשעת הימים: האם אני יכולה לקנות בגד מחנות יד שניה (משומש) בתשעת הימים. אני לא יודעת אם זה דבר האבד, יכול להיות שייקנו אותו ויכול להיות שלא. אנחנו נוהגים מנהגי אשכנזים.
תשובה: אם יש לך ספק שלא תמצאי דבר כזה אח"כ את יכולה לקנות.
שאלה: ערלה בהרכבה של תות: האם בהרכבה של תות נקבה על תות זכר יש ערלה?
תשובה: יש בכך מחלוקת ראשונים, לדעת הריטב"א צריך למנות ג' שנים משעת ההרכבה אולם הר"ן הביא דעה בירושלמי (ערלה פ"א) שמונים משעת נטיעת הסרק. החזו"א (דיני ערלה סעי' כ) כתב להקל. על כן, המקל יש לו על מי לסמוך. עצם המעשה יתכן שאסור מדיני כלאים, בכל אופן לעניין ערלה זה הדין. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: דבר האבד תשעת הימים: אני רוצה להדגיש ששאלתי רב נוסף אבל זה מאוד דחוף לי התשובה לכן אני פונה גם אליך. (לא קיבלתי תשובה מהרב הקודם): האם מותר לקנות נעליים משומשות של מישהו אחר (אבל הם במצב חדש) תוך כדי תשעת הימים,יש חשש רציני שמישהו אחר יקדים אותי?
תשובה: כן. משנה ברורה סימן תקנא, סעיף קטן יא.
שאלה: מעשר מכספי שרות לאומי: האם בת שרות שמקבלת בערך 700 ש"ח לחודש כדמי כיס, צריכה לתת מעשר כספים? חשוב לציין שהדמי כיס האלה הם בשביל אוכל, ביגוד ועוד דברים הכרחיים לבת השרות. אם צריך לתת מעשר, אז האם אפשר לתת אותו להורים שלי שיש להם הרבה בעיות פרנסה?
תשובה: בעיקרון, יש לתת מעשר גם מכספי השרות לאומי. אולם אם את חיה על חשבונך והכסף לא מספיק לך להוצאות המחיה השותפות, את פטורה ממעשר וכדאי שתתני צדקה באופן קבוע. אם הורייך נזקקים, אפשר לתת להם מעשר.
שאלה: מרק עוף פרווה בכלי בשרי: א. אימי שמה מרק עוף פרווה משקית בקופסא ריקה ומשומשת של מרק עוף בשרי, האם כל המרק עוף בשרי? ב. האם אחרי מאכל של פתיתים ומרק עוף שהוא בשרי שמתבל את הפתיתים יש להמתין 6 שעות?
תשובה: א. זה נשאר פרווה אלא אם כן נשארה בקופסה כמות משמעותית של אבקה. ב. לפי שיטת המחבר לא חייבים להמתין שש שעות. יהודי אשכנז ההולכים בשיטת הרמ"א וכן יהודי ספרד הנוהגים על פי הבן איש חי מחמירים בזה, ולכן יש לחכות שש שעות.
שאלה: פסילת כהנה על ידי מום: האם יש את האפשרות לכהן לוותר על כהונתו וכיצד? ומהו מום שנכתב שפוסל כהן מכהונה?
תשובה: כהן הוא מי שנולד לאבא שהוא כהן. כהן אינו יכול לוותר על כהונתו. אמנם כהן שהתחתן עם אישה האסורה עליו (יש לברר האם בנישואים אלו יש איסור על כהנים), הרי שילדיו אינם נחשבים ככהנים. מום שפוסל בכהנים הוא לגבי העבודה בבית המקדש. גם כהן בעל מום נחשב ככהן ויכול לאכול מקודשי הקורבנות ואסור עליו להתחתן עם גרושה וכד'.
שאלה: פתילות הטלית הארוכות: הפתיל המרכזי בטלית הגדול שלי (בכל ארבע הכנפות) ארוך ביותר עד כדי כך שמגיע לריצפה. האם מותר לקצרו?
תשובה: מותר לקצרו ונהגו שלא לעשות זאת על ידי מתכת, לכן עדיף לחתוך אותם במספריים מפלסטיק.
שאלה: איסורי קריבה וייחוד באיסורי עשה ובשניות לעריות: האם יש את איסורי קריבה ו או וייחוד באיסורי עשה ובשניות לעריות? אודה על ציון המקורות.
תשובה: וודאי שיש איסור. ישנה מחלוקת אם זה מדאורייתא או דרבנן אבל בכל מקרה זה אסור. המקורות הם: פרק כא מהלכות איסורי ביאה לרמב"ם ושולחן ערוך אבן העזר סימן כא או כב.
שאלה: כתיבה וציור על הגוף: האם מותר לכתוב על היד, למשל בכדי לזכור משהו או סתם כך לצייר על הגוף?
תשובה: מותר כיוון שזה לא מתקיים על העור.